અને છેલ્લે હાર્દિક પટેલે પ્રેસ કોન્ફરન્સ કરીને કોંગ્રેસની અનામત ફોર્મ્યુલાને સ્વીકારી છે, અને કોંગ્રેસને સમર્થન જાહેર કર્યું છે. એટલે હવે સ્પષ્ટ છે કે પાસ વિરુધ્ધ ભાજપની લડાઈ થઈ ગઈ છે. પાટીદારોમાં ભાગલા પડશે. ટૂંકમાં ભાજપ અને કોંગ્રેસ વચ્ચે ખરાખરીને જંગ મંડાશે. ભાજપે 150 પ્લસનો ટાર્ગેટ રાખ્યો છે, હવે તે એચીવ કરવો મુશ્કેલ બનશે. પણ હજી તો પીએમ મોદીનો ચૂંટણી પ્રચાર બાકી છે અને કોંગ્રેસના સ્ટાર પ્રચારકો પણ ગુજરાતમાં ચૂંટણી પ્રચાર કરવા આવશે. પ્રચારમાં કયા મુદ્દા ઉછળે છે તેના પર આમ જનતા નક્કી કરશે. વિકાસ ડાહ્યો છે કે વિકાસ પાગલ થયો છે, તે તો 18 ડિસેમ્બરે જ ખબર પડશે.